Gomolemo Motswaledi

**Gomolemo Thatayaone Motswaledi** (1970-2014) e ne e le mopolotiki wa Botswana le modiri wa mmino yo o le mongwe wa batlhami ba Botswana Movement for Democracy ka 2010. Gomolemo Motswaledi gape ke motlhami wa Umbrella for Democratic Change gape o dirile e le mokwaledi wa yone wa ntlha go fitha ka leso la gagwe ka 2014.

Motswaledi o simolotse tiro ya gagwe ya sepolotiki kwa Botswana Democratic Party a na le seabe se segolo mo go tlhomeng setheo sa lekoko se se itsegeng ka leina la GS-26 fa a ne a le moithuti kwa yunibesithing ya Botswana. Moragonyana o ne a direla mo komiting potlana ya BDP pele ga a tlhophiwa go nna Modulasetulo wa khuduthamaga ya Basha ya Bosetšhaba fa gare ga 2000 le 2004. O ne a tlhophiwa go nna mokwaledi-mogolo wa lekoko ka 2009 mme o ne a tlosiwa mo maemong ao ka bonako fela morago ga go emisiwa malatsi a le masome marataro  mme kwa bofelong dingwaga di le tlhano ke tautona Ian Khama ka nako ya fa dintwa tsa ditlhopha tsa makoko di ne di le kwa godimo.

## Ka ga gagwe
Motswaledi o tshotswe ka kgwedi ya Seetebosigo e tlhola malatsi a le lesome le boferabongwe ka ngwaga wa 1970 kwa Mahalapye, Botswana. O godiseditswe le go tsena sekolo kwa Serowe. O dirile Tirelo ya gagwe ya Bosetšhaba (Tirelo Sechaba) kwa Shakawe, mme a amogela digerata ya Bachelor ya Maranyane mo thutong ya Sociology le Ditso kwa Yunibesithing ya Botswana.

Motswaledi o tlhokafetse mo kotsing ya koloi ka Phukwi a le masome mararo ka 2014.

## Tiro ya sepolotiki

* Ngwaga wa ntlha kwa Yunibesithing ya Botswana o ne a tsenelela lekala la baithuti ba Yunibesithi la Botswana Democratic Party (BDP), la GS26 e le Ramatlotlo mme morago a nna modulasetilo wa lone
* Tautona wa lekgotla la banana la BDP
* O tsene mo Lephateng la Badiri le Merero ya Selegae jaaka Motsamaisi wa Setso
* O ne a tsenelela Yunibesithi ya Botswana e le motsamaisi go fitlha a tlhokafala
* Ka kgwedi ya Phukwi 2009 o ne a nna Mokwaledi Mogolo wa Komitikgolo ya Botswana Democratic Party
* Ka Phatwe 2009 o ne a isa Tautona kwa kgotlatshekelo mme a latlhegelwa ke ditshenyegelo
* Ian Khama, Tautona wa nako eo wa Botswana Democratic Party o ne a mo kgaola mo phathing ya BDP dingwaga di le tlhano mme a gogela morago bontlhopheng jwa gagwe jwa bopalamente jwa Gaborone legare
* 2010 baeteledipele ba BDP ba ne ba leka go mo tswalela mo kgolegelong ya selegae mme Batswana ba mo pholosa ka go duela sekoloto sa gagwe
* Mopitlo 2010-Lekoko la BDP la Barata Phati le kopane kwa Mogoditshane mme ba dumalana go tswa mo lekokong
* Motsheganong a le masome mabedi le boferabongwe ka 2010 Lekoko le le kgaoganeng la BDP la Botswana Movement for Democracy le simolodisitswe semmuso
* Motswaledi o ne a nna Mothusa Modulasetilo wa nakwana wa BMD mme morago a nna Modulasetilo wa nakwana 
* O tlhophilwe go nna Tautona wa ntlha wa BMD
* Ka 2012 go ne ga tlhamiwa Umbrella for Democratic Change (UDC) mme o ne a nna Mokwaledi mogolo wa ntlha wa yone
* 2014 Phukwi a le masome mabedi-Kokoano ya ntlha ya Serowe UDC e mo tlhophile go nna mothusa tautona
* Phukwi a le masome mararo ka 2014 o ne a tlhokafala mo kotsing ya koloi

## Phitlho
Gomolemo Motswaledi o fitlhilwe ka Labotlhano, kgwedi ya Phatwe e tlhola malatsi a robabobedi 2014, kwa motseng wa gaabo wa Serowe.

## Metswedi